Ai economisit bani și vrei să îi depui la bancă? Sunt bănci la care riști să pierzi.
Câştigul real poate fi negativ la economiile din bancă dacă dobânda e mică şi comisionul e lunar. Dobâna medie le depozitele în lei e de 2%. 70% din populatie nu are mai mult de 1.000 lei puşi deoparte.
Ai economisit ceva bani și te gândești să îi depui la bancă. Ți-ai făcut calculele? Când vrei să-i retragi, riști să ai o surpriză neplăcută – să primești mai puțini bani decât ai depus. Asta din cauza comisioanelor și a impozitelor.Irina Chițu, director platformă FinZoom: "Impozitul către stat şi comisioanele bancare aferente depozitului depăşesc de multe ori acest câştig din dobândă astfel că se trezesc oamenii la scadenţă că retrag mai puţini bani decât au depus."Dacă totuși vrei să faci un depozit, alege-ți cu grijă banca. Fă un calcul simplu, ca să nu te trezești pe minusIrina Chițu, director platformă FinZoom: "Pentru 1.000 euro echivalent în lei, 4.850 lei, pe timp de un an de zile, avem un câştig maxim de 175 lei. Dar se poate pierde până la 92 de lei. Sunt cinci bănci la care pierzi bani."În lunile de criză, au crescut cu 13 miliarde de lei sumele ținute la bănci, semn că siguranța bate pofta de câștig. Raluca Ştefan nu-şi mai ţine banii la saltea de 8 ani. În tot acest timp, a economisit 73.000 lei. Însă câştigul e infim, spune ea.Raluca Ștefan, inspector în Administraţie publică: "De câştigat nu prea câştigi, ci ai cumva siguranţa banilor. Dobânda la depozitul pe economii, cel mai mare pe care îl am, este undeva la 1,75% pe an. Să nu uităm că dobânzile sunt impozitabile, aşa că nu sunt 1,75%, sunt 1,50%.".